Aber do sihn i zwei Männer, jede vo siinere Site her, wo grad uf des Plätzli zueschtifle tüen. Beidi elter, e Huet uf, e Kleppermantel a, e Chörbli am Arm, e Messer in de Hand. Pilzprofis also, wien ich, un  wohl däheim in dem Wald, anderscht as wien ich. I halt mi mucksmüslischtill an Bode ghurt. Jessisnei, dä Schreck, wo si ufenander stoße, die zwee, grad vor de goldgääle Herrlichkeit. Un wie si sich aluege, mit de Auge fresse, sich ufbaue, ufgregt mit em Chörbli schwenke un mit em Messer dütte, wortlos: Ich war zuerst hier. Keine goht.